### Beslutningstema

Der skal i dette punkt besluttes om anvendelse af midler fra anlægssag 922, Sørine Simonsen og vigepladser.

### Historik

Teknik- og Miljøudvalget besluttede på mødet den 5. december 2023 at give en anlægsbevilling på 1,045 mio. kr. og at frigive beløbet.

[adresse] 922 har til formål at øge fremkommelighed og især trafiksikkerheden ved at tilpasse / øge vejbredden, henholdsvis supplere med vigepladser.

### Sagsfremstilling

Forvaltningen er netop gjort bekendt med forhold på [adresse], især strækning fra [adresse] og til [adresse] i vest. Her har været flere tilfælde med uheld hvor et køretøj der har trukket ud i rabatten ved møde med andet, er væltet. Senest en traktor med gyllevogn.

Udfordring er en smal vej med meget smalle rabatter, der ligger tæt på grøfterne. Rabatter har ingen bæreevne og køretøjer, der får det ene hjulsæt uden for asfalt, kører i bedste fald dybe spor, i værste vælter de med stor risiko for personskade.

Der er 5 store aktører på vejen, [adresse], [adresse] mælk), Langelund Maskinstation, Arla, Ella Larsen, Karsten Skov og Steven Carlsen, gylletransport.

Forvaltningen har udarbejdet et skitseprojekt, hvor rabatter øges til en meter og forstærkes, således at de kan håndtere tung trafik, grøfter rørlægges eller forlægges ud i mark. Hertil kommer anlæg af to vigepladser. Lodsejer på de berørte arealer, repræsenteret ved Henry Østergaard, stiller den nødvendige jord til rådighed uden beregning. Såfremt projektet skal gennemføres afholdes et møde på stedet med de berørte for at afklare vigepladser samt projektform.

### Økonomi

Der er på anlægssag 922 afsat 1,045 mio kr., projektøkonomi er på godt en 1,0 mio kr.

### Indstilling Fagchefen for Teknik og Miljø indstiller,

|  |  |
| --- | --- |
| at | projektet godkendes og udbud igangsættes. |

### Beslutning

Indstillingen godkendt.

James Nilsson deltog ikke i mødet.